gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3608, del 20-10-1999 (1999/8561)

Ressenya de l'Acord de 23 d'abril de 1999, de la Comissió Territorial d'Urbanisme d'Alacant, relatiu a l'aprovació definitiva de la modificació puntual número 2 del Pla General de Teulada.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3608

Data del DOGV
:   20-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8561


Data del document
:   23-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Teulada
    * pla d'urbanisme

Ressenya de l'Acord de 23 d'abril de 1999, de la Comissió Territorial d'Urbanisme d'Alacant, relatiu a l'aprovació definitiva de la modificació puntual número 2 del Pla General de Teulada. [1999/M8561]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica una ressenya dels acords d'aprovació definitiva de plans d'urbanisme adoptats per la Comissió Territorial d'Urbanisme d'Alacant el 23 d'abril de 1999; s'ha publicat la resolució amb les Normes Urbanístiques aprovades en el Butlletí Oficial de la Província d'Alacant número 177, de 4 d'agost de 1999.
  
Teulada. Modificació puntual número 2 del Pla General. Zona industrial.
  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació del present anunci. Tot això sense perjuí d'interposar qualsevol altre que es considere oportú.
Diari Oficial de la Generalitat Valenciana


Sumari del DOGV 3535, del 09-07-1999 (1999/5951)

Informació pública del Projecte de Reparcel·lació de la U.E. 1 del Pla Parcial Bon Sol.
---------------------------------------------------------------------------------------

### Dades del document

Número de DOGV
:   3535

Data del DOGV
:   09-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5951


Organisme emissor
:   Ajuntament de Xàbia

Tipus de document
:   Anunci

Informació pública del Projecte de Reparcel·lació de la U.E. 1 del Pla Parcial Bon Sol. [1999/M5951]
  
La Regidoria Delegada d'Urbanisme, en data 25 de maig de 1999, ha dictat la Resolució número 826/1999, l'apartat dispositiu de la qual és el següent:
  
Sotmetre a informació pública, per un període de 20 dies, mitjançant la publicació d'un edicte en el Diari Oficial de la Generalitat Valenciana, al tauler d'edictes i en el periòdic de major circulació provincial, el Projecte de Reparcel·lació de la U.E. 1 del Pla Parcial Bon Sol, promogut per Rústica de Jávea Invest, SL, i en compliment del que es disposa en article 69 de la Llei 6/1994, Reguladora de l'Activitat Urbanística romandrà l'expedient a disposició de qui desitge consultar-lo i formular, si escau, les al·legacions que es consideren oportunes.
  
La qual cosa es fa pública per al coneixement general.
Diari Oficial de la Generalitat Valenciana


Sumari del DOGV 3517, del 15-06-1999 (1999/5270)

Recurs contenciós administratiu número 02/2945/1998.
----------------------------------------------------

### Dades del document

Número de DOGV
:   3517

Data del DOGV
:   15-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/5270


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2945/1998. [1999/Q5270]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que Automáticos Orenes, SL, i el senyor José Antonio Sánchez Sánchez han interposat un recurs contenciós administratiu, amb el número 02/2945/1998, contra la Resolució de 6 d'octubre de 1998, del conseller d'Economia, Hisenda i Administració Pública, de la Generalitat Valenciana, sobre la sanció per infracció de la Llei del Joc.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3564, del 19-08-1999 (1999/7066)

Edicte de notificació de la resolució de les sancions exp. A-04373-L i altres.
------------------------------------------------------------------------------

### Dades del document

Número de DOGV
:   3564

Data del DOGV
:   19-08-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/7066


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Edicte de notificació de la resolució de les sancions exp. A-04397-L i altres. [1999/7066]
  
D'acord amb el que estableixen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), es fa pública la resolució dels expedients sancionadors que s'indiquen, instruïts pel Servei Territorial de Transports de València a les persones o entitats denunciades que tot seguit es relacionen, ja que s'ha intentat la notificació en l'últim domicili conegut i aquesta no s'ha pogut practicar.
  
Els corresponents expedients estan en la Secció de Sancions del Servei Territorial de Transports de València. Els interessats podran interposar un recurs ordinari en el termini d'un mes comptat des de la publicació d'aquest anunci en el Diari Oficial de la Generalitat Valenciana.
  
Transcorregut l'esmentat termini sense que s'haja fet ús del dret d'interposar recurs, es tindran per fermes les resolucions.
Diari Oficial de la Generalitat Valenciana


Sumari del DOGV 3473, del 14-04-1999 (1999/2369)

Recurs contenciós administratiu número 01/609/1998.
---------------------------------------------------

### Dades del document

Número de DOGV
:   3473

Data del DOGV
:   14-04-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/2369


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/609/1998. [1999/S2369]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que Covespán, SL ha interposat recurs contenciós administratiu amb el número 01/609/1998, contra la resolució de data 2 de setembre de 1997, de la Conselleria d'Obres Públiques, Urbanisme i Transports, expedient SC-23/1030 OBH/jp, per sanció urbanística pel canvi d'ús d'edifici situat en el terme municipal del Campello.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3434, del 15-02-1999 (1999/495)

Informació pública del Projecte d'Urbanització de la Unitat d'Execució número 2 del Sector II-1 del sòl urbanitzable de la Pobla de Vallbona (Mas de Tous).
-----------------------------------------------------------------------------------------------------------------------------------------------------------

### Dades del document

Número de DOGV
:   3434

Data del DOGV
:   15-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/495


Organisme emissor
:   Ajuntament de la Pobla de Vallbona

Tipus de document
:   Anunci

Informació pública del Projecte d'Urbanització de la Unitat d'Execució número 2 del Sector II-1 del sòl urbanitzable de la Pobla de Vallbona (Mas de Tous). [1999/M495]
  
El Ple de l'Ajuntament, en sessió extraordinària celebrada el dia 30 de desembre de 1998, ha acordat sotmetre a informació pública per termini de 20 dies, en un diari d'informació general editat a la Comunitat Valenciana i en el Diari Oficial de la Generalitat Valenciana, el Projecte d'Urbanització de la Unitat d'Execució número 2 del Sector II-1 del sòl urbanitzable de la Pobla de Vallbona (Mas de Tous), formulat pel senyor Jesús Vicente García Pitarch, en representació de l'entitat Agrupació d'Interés Urbanístic GP-2.
  
Cosa que es fa pública, per termini de 20 dies, comptats a partir del dia següent al de publicació d'aquest anunci en el Diari Oficial de la Generalitat Valenciana, de conformitat amb el que disposen els articles 34 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, als efectes d'examinar el dit projecte i presentar-hi les al·legacions que pertoquen.
Diari Oficial de la Generalitat Valenciana


Sumari del DOGV 3421, del 27-01-1999 (1999/301)

Informació pública del Programa d'Actuació Integrada del Pla Parcial Eixamplament del Polígon Industrial de Bigastro.
---------------------------------------------------------------------------------------------------------------------

### Dades del document

Número de DOGV
:   3421

Data del DOGV
:   27-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/301


Organisme emissor
:   Ajuntament de Bigastro

Tipus de document
:   Anunci

Informació pública del Programa d'Actuació Integrada del Pla Parcial Eixamplament del Polígon Industrial de Bigastro. [1999/M301]
  
L'Ajuntament de Bigastro, en la sessió plenària celebrada el dia 2 de novembre de 1998, va adoptar l'acord d'exposició al públic del Programa d'Actuació Integrada del Pla Parcial Eixamplament del Polígon Industrial de Bigastro.
  
Se sotmet a informació pública, durant el termini de 20 dies, la proposta de programa d'actuacions integrada, l'avantprojecte d'urbanització i el projecte de reparcel·lació corresponent, elaborat per l'Ajuntament, mitjançant un anunci que es publicarà en un diari d'informació general editat a la Comunitat Valenciana i en el Diari Oficial de la Generalitat Valenciana. Durant aquest termini, comptat des de l'última publicació de l'edicte, podran presentar-se alternatives tècniques i formular-se al·legacions. Així mateix, es podran presentar proposicions juridicoeconòmiques durant els cinc dies següents al venciment del termini anterior.
  
Els terminis indicats quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica distinta a la inicial i prestara caució d'això.
  
Abans de la publicació de l'edicte es remetrà un avís, amb el contingut del dit programa, al domicili fiscal dels qui consten en el cadastre com a titulars de l'actuació proposada.
Diari Oficial de la Generalitat Valenciana


Sumari del DOGV 3441, del 24-02-1999 (1999/1414)

ORDRE de 9 de febrer de 1999, de la Conselleria de Medi Ambient, per la qual es fa públic l’import global màxim que finança, per a 1999, la línia de subvenció 1798, que convoca ajudes destinades a la redacció d’estudis d’impacte ambiental de la revisió de plans generals d’ordenació urbana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3441

Data del DOGV
:   24-02-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/1414


Data del document
:   09-02-1999

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * impacte ambiental
    * pla d'urbanisme
    * suport econòmic

ORDRE de 9 de febrer de 1999, de la Conselleria de Medi Ambient, per la qual es fa públic l'import global màxim que finança, per a 1999, la línia de subvenció 1798, que convoca ajudes destinades a la redacció d'estudis d'impacte ambiental de la revisió de plans generals d'ordenació urbana. [1999/X1414]
  
L'ordre del 10 de novembre de 1998, de la Conselleria de Medi Ambient, va establir un règim d'ajudes per a la redacció d'estudis d'impacte ambiental de la revisió de plans generals d'ordenació urbana (DOGV de 26.11.98), modificada per ampliació del termini de presentació de sol·licituds, mitjançant l'Ordre del 3 de desembre de 1998, de la mateixa conselleria (DOGV de 28.12.98).
  
En el seu article primer s'estableix que les ajudes ho seran amb càrrec a la línia 1798, de l'aplicació pressupostària 32.02.088.93.4, i que la dotació anual serà la que figure en la corresponent llei de pressupostos.
  
Atès que en l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana la fixació de l'import global màxim, així com la línia pressupostària, en l'exercici de les funcions que tinc atribuïdes,
  
ORDENE
  
Article únic
  
La línia 1798, ajudes a municipis en estudis d'impacte ambiental per a la redacció dels PGOU, estarà dotada inicialment, en l'exercici de 1999, amb 51.440.411 pessetes (87.447,26 euros).
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana
  
València, 9 de febrer de 1999
  
El conseller de Medi Ambient,
Diari Oficial de la Generalitat Valenciana


Sumari del DOGV 3493, del 12-05-1999 (1999/3179)

RESOLUCIÓ de 29 de gener de 1999, de la Universitat Politècnica de València, per la qual nomena el senyor Houcine Hassan Mohamed, professor titular d'escola universitària de l'àrea de coneixement d'Arquitectura i Tecnologia de Computadors, adscrita al Departament d'Informàtica de Sistemes i Computadors.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3493

Data del DOGV
:   12-05-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/3179


Organisme emissor
:   Universitat Politècnica de València

Tipus de document
:   Resolució

RESOLUCIÓ de 29 de gener de 1999, de la Universitat Politècnica de València, per la qual nomena el senyor Houcine Hassan Mohamed, professor titular d'escola universitària de l'àrea de coneixement d'Arquitectura i Tecnologia de Computadors, adscrita al Departament d'Informàtica de Sistemes i Computadors. [1999/M3179]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 3 d'abril de 1998 d'aquesta universitat, plaça número 67/1998, (codi 1728), (BOE de 7 de maig de 1998), i presentada per part de la persona interessada la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i totes les altres disposicions que la despleguen, ha resolt:
  
Nomenar el senyor Houcine Hassan Mohamed, amb document nacional d'identitat número 45410976, professor titular d'escola universitària de la Universitat Politècnica de València, de l'àrea de coneixement d'Arquitectura i Tecnologia de Computadors, adscrita al Departament d'Informàtica de Sistemes i Computadors.
  
València, 29 de gener de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3568, del 25-08-1999 (1999/7237)

Pagament de la fase prèvia a l'ocupació per l'expropiació forçosa de l'obra de proveïment d'aigua per a usos urbans a la comarca de la Plana Baixa.
---------------------------------------------------------------------------------------------------------------------------------------------------

### Dades del document

Número de DOGV
:   3568

Data del DOGV
:   25-08-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/7237


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Pagament de la fase prèvia a l'ocupació per l'expropiació forçosa de l'obra de proveïment d'aigua per a usos urbans a la comarca de la Plana Baixa. [1999/X7237]
  
Pagament de la fase prèvia a l'ocupació per l'expropiació forçosa de l'obra de proveïment d'aigua per a usos urbans a la comarca de la Plana Baixa. Termes municipals de Betxí, Chilches, la Llosa, Nules, Onda, la Vall d'Uixó, Vila-real i Villavieja.
  
Lloc: Ajuntament d'Onda.
  
Dia Hora
  
13.09.99 De 09.30 a 14.30
  
14.09.99 De 09.30 a 14.30
  
15.09.99 De 09.30 a 14.30
  
16.09.99 De 09.30 a 18.00
  
20.09.99 De 09.30 a 11.30
  
Lloc: Ajuntament de Vila-real.
  
Dia Hora
  
20.09.99 De 12.30 a 18.00
  
21.09.99 De 09.30 a 18.00
  
22.09.99 De 09.30 a 18.00
  
23.09.99 De 09.30 a 18.00
  
27.09.99 De 09.30 a 18.00
  
Lloc: Ajuntament de Betxí.
  
Dia Hora
  
28.09.99 De 09.30 a 18.00
  
29.09.99 De 09.30 a 13.30
  
Lloc: Ajuntament de Villavieja.
  
Dia Hora
  
29.09.99 De 16.15 a 18.15
  
Lloc: Ajuntament de Nules.
  
Dia Hora
  
30.09.99 De 09.30 a 18.00
  
04.10.99 De 09.30 a 17.00
  
Lloc: Ajuntament de la Vall d'Uixó.
  
Dia Hora
  
05.10.99 De 09.30 a 18.00
  
06.10.99 De 09.30 a 18.00
  
07.10.99 De 09.30 a 10.30
  
Lloc: Ajuntament de la Llosa.
  
Dia Hora
  
07.10.99 De 11.30 a 18.00
  
Lloc: Ajuntament de Chilches.
  
Dia Hora
  
13.10.99 De 09.30 a 18.00
  
Les persones interessades hauran d'assistir, proveïdes amb el document nacional d'identitat i acreditar la titularitat, si no ho han fet en una altra fase del procediment i si opten per ser representades per altres persones, aquestes hauran d'acreditar la seua representació, en la forma que estableix l'article 32 de la Llei 30/1992, de 26 de novembre.
  
Es comunica que aquest anunci es publica igualment als efectes establerts en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, per als interessats que figuren com a desconeguts o amb domicili ignorat.
Diari Oficial de la Generalitat Valenciana


Sumari del DOGV 3446, del 03-03-1999 (1999/1325)

Informació pública de l'alternativa tècnica de Programa per a l'execució d'obra pública d'infraestructura en l'àmbit del Pla Parcial el Mascarat.
-------------------------------------------------------------------------------------------------------------------------------------------------

### Dades del document

Número de DOGV
:   3446

Data del DOGV
:   03-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1325


Organisme emissor
:   Ajuntament d'Altea

Tipus de document
:   Anunci

Informació pública de l'alternativa tècnica de Programa per a l'execució d'obra pública d'infraestructura en l'àmbit del Pla Parcial el Mascarat. [1999/X1325]
  
Aprovada inicialment en data 30 d'octubre de 1998, per l'Alcaldia, l'alternativa tècnica de Programa per a la execució d'obra pública d'infraestructura en l'àmbit del Pla Parcial el Mascarat, redactat per l'Oficina de Planejament de l'Ajuntament d'Altea, s'acorda sotmetre a exposició pública durant un termini de 20 dies l'esmentat instrument, mitjançant la publicació de l'obertura del tràmit, en un diari d'informació general editat a la Comunitat Valenciana i en el Diari Oficial de la Generalitat Valenciana.
  
En l'esmentat termini de 20 dies, es podran presentar les al·legacions, proposicions juridicoeconòmiques en competència i alternatives tècniques, que podran ser objecte de pública consulta a l'Oficina de Planejament de l'Ajuntament. Les proposicions juridicoeconòmiques es presentaran en els 5 dies següents al venciment del termini anterior.
  
Aquestos terminis es prorrogaran, per 20 dies addicionals, si en els deu primers dies d'informació pública qualsevol persona es compromet a presentar una alternativa tècnica substancialment diferent a la primera, i en prestara caució en la quantia que reglamentàriament es determine. L'acte d'obertura de pliques tindrà lloc en la següent data hàbil a la conclusió del termini per a presentar-les.
  
La documentació pertinent es troba a l'Oficina del Pla, situada al carrer del Pont de Moncau, número 29 d'Altea.
  
Cosa que es publica en compliment del que disposa l'article 53, en relació amb el 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3460, del 24-03-1999 (1999/2278)

Correcció d'errades de les bases per a l'accés al cos de Policia Local de l'Ajuntament d'Alcalà de Xivert, de conformitat amb el procediment establit en el Decret 254/1993, de 30 de desembre, del Govern Valencià.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3460

Data del DOGV
:   24-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2278


Data del document
:   24-02-1999

Organisme emissor
:   Ajuntament d'Alcalà de Xivert

Tipus de document
:   Correcció d'errades

Correcció d'errades

 Descriptors 

:   * Alcalà de Xivert
    * policia
    * concurs administratiu
    * administració local

Correcció d'errades de les bases per a l'accés al cos de Policia Local de l'Ajuntament d'Alcalà de Xivert, de conformitat amb el procediment establit en el Decret 254/1993, de 30 de desembre, del Govern Valencià. [1999/L2278]
  
S'han observat errors en la publicació de l'anunci esmentat (DOGV núm. 3.439, de 22 de febrer de 1999), referent a la convocatòria i les bases per a l'accés al cos de la policia local de l'Ajuntament d'Alcalà de Xivert, per la qual cosa cal fer les correccions següents:
  
- En el punt 1, «Objecte de la convocatòria»; on diu:
  
«L'objecte d'aquesta convocatòria, que no suposa la creació de nous llocs de treball, és la provisió en propietat, de set places de la policia local (...)»;
  
Ha de dir:
  
«L'objecte d'aquesta convocatòria, que no suposa la creació de nous llocs de treball, és la provisió en propietat, de cinc places de la policia local (...)»
  
En el punt 11, «Incidències», on diu:
  
«(...) En allò no previst en aquestes bases, hi serà d'aplicació el Reial Decret Legislatiu 781/1986, de 18 d'abril; la Llei 7/1985, de 2 d'abril; el Decret 69/1986, de 2 de juny; la Llei 2/1990, de 4 d'abril, de Coordinació de Policies Locals de la Comunitat Valenciana, i normes de desenvolupament»;
  
Ha de dir:
  
«(...) En allò no previst en aquestes bases, hi serà d'aplicació el Reial Decret Legislatiu 781/1986, de 18 d'abril; la Llei 7/1985, de 2 d'abril; la Llei 2/1990, de 4 d'abril, de Coordinació de Policies Locals de la Comunitat Valenciana, normes de desenvolupament, el Decret 254/1993, de 30 de desembre, i el Decret 133/1998, de 8 de setembre».